Henry Woodfall Crowe

Henry Woodfall Crowe (født 29. april 1831 i Kåfjord i Alta, død 7. november 1865 i Christiania) var en britisk tolk, oversetter og forfatter.  

Han var sønn av John Rice Crowe (ca. 1795-1870) og Malene Marie Waad. Hans far startet sammen med Henry Woodfall foretaket «Alten Copper Works» i Alta rundt 1826; dette foretaket ble senere omdøpt til Kåfjord kobberverk. Henry Woodfall Crowe ble oppkalt etter farens kompanjong. 

Han deltok i Krimkrigen i 1854-1855, som tolk og oversetter for den britiske marinen (engelsk: «Interpreter General to the British Fleet»). Dagbøkene hans fra tilværelsen ombord på krigsskipet «HMS The Duke of Wellington» under Krimkrigen, ble i 2012 utgitt i bokform av en av hans slektninger. «The Duke of Wellington» var den gang verdens største krigsskip, og skipets øverstkommanderende, den fargerike og omstridte vise-admiral Sir Charles Napier, ble legendarisk i sin samtid. 

Henry Woodfall Crowe ble senere britisk konsul i Helsinki.  

Han ligger begravet på Vår Frelsers gravlund i Oslo.  

 Bibliografi 
 The Crimean War Journals (1854-1855) of Henry Woodfall Crowe - Redigert av Bernard Robert Crowe, Softsand Publishers, Australia 2012

 Referanser 

Kategori:Personer begravet på Vår Frelsers gravlund
Kategori:Personer fra Alta kommune